
Bucureşti, 15.03.2016
Nr. 4c-6/65
	COMISIA JURIDICĂ, DE DISCIPLINĂ ȘI IMUNITĂȚI

Bucureşti, 15.03.2016
Nr. 4c-11/244
	COMISIA PENTRU SĂNĂTATE ȘI FAMILIE

Bucureşti, 15.03.2016
Nr. 4c-8/119


           

Către,
BIROUL PERMANENT AL 
CAMEREI DEPUTAȚILOR
Vă înaintăm, alăturat, RAPORTUL COMUN asupra propunerii legislative privind înființarea, organizarea și funcționarea Agenției Naționale de Management în Sănătate, trimisă Comisiei pentru administraţie publică şi amenajarea teritoriului, Comisiei pentru sănătate și familie și Comisiei juridice, de disciplină și imunități pentru examinare pe fond, în procedură obişnuită cu adresa nr. Plx. 11 din 2 martie 2016.
	PREȘEDINTE,
	VICEPREŞEDINTE,


	PREŞEDINTE,



	Victor Paul DOBRE
	Nicolae Ciprian NICA
	Florin BUICU

RAPORT COMUN
asupra propunerii legislative privind înființarea, organizarea și funcționarea Agenției Naționale de Management în Sănătate

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului, Comisia pentru sănătate și familie şi Comisia juridică, de disciplină și imunități au fost sesizate în fond, în procedură obişnuită, cu dezbaterea propunerii legislative privind înființarea, organizarea și funcționarea Agenției Naționale de Management în Sănătate, trimisă prin adresa nr. PLx.11 din 2 martie 2016, înregistrată cu nr.4c-5/65 în 3 martie 2016,  cu nr.4c-11/244 din 3 martie 2016 și cu nr.4c-8/107 din 3 martie 2016. 
Camera Deputaţilor este primă Cameră sesizată potrivit prevederilor art.92 alin.(8) pct.2 din Regulamentul Camerei Deputaților, republicat.
La întocmirea prezentului raport comun, Comisiile au avut în vedere :

-avizul favorabil al Consiliului Legislativ cu observații și propuneri(nr.1316/ 16.12.2015 )
-avizul nefavorabil al Consiliului Economic și Social (nr.3565/ 3.12.2015) 
Propunerea legislativă are ca obiect de reglementare înfiinţarea, organizarea şi funcţionarea Agenţiei Naţionale de Management în Sănătate, instituţie autonomă, ce funcţionează la nivel naţional, ca structură unică, aflată sub controlul Senatului, în scopul îmbunătăţirii calităţii serviciilor în domeniul sănătăţii, constatării deficienţelor măsurilor adoptate şi propunerii de soluţii pentru îmbunătăţirea acestor măsuri.
Potrivit prevederilor art.61 și 63 din Regulamentul Camerei Deputaţilor, republicat, comisiile şi-a desfăşurat lucrările în ședințe separate, în data de 15 martie 2016.
Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 19 deputaţi. 
Din numărul total de 19 membri ai Comisiei pentru sănătate și familie au participat la ședință 17 deputați.
Membrii Comisiei juridice, de disciplină și imunuități au fost prezenți la ședință conform listei de prezență.
La dezbaterile care au avut loc au participat, în conformitate cu prevederile art.55 din Regulamentul Camerei Deputaţilor, republicat, în calitate de invitaţi domnul Răzvan Vulcănescu - subsecretar de stat  în cadrul Ministerului Sănătății și doamna Corina Teodor - consilier în cadrul Ministerului Sănătății.

În urma examinării propunerii legislative şi a opiniilor exprimate, membrii Comisiei au hotărât, cu majoritate de voturi, respingerea propunerii legislative privind înființarea, organizarea și funcționarea Agenției Naționale de Management în Sănătate din următoarele considerente: legislația în vigoare reglementează deja organizarea și funcționarea unui organism în domeniu, prin Hotărârea Guvernului nr.629/2015 prin care  se stabilește componența, atribuțiile, modul de organizare și funcționare ale Autorității Naționale de Management al Calității Sănătății. 

Atribuțiile Agenției Naționale de Management în Sănătate reglementate în prezenta inițiativă legislativă se regăsesc în unele activități exercitate de Ministerul Sănătății și de organismele sale deconcentrate, în baza altor acte normative, creându-se astfel o dublă reglementare. Mai mult, în cuprinsul cap.I, se reglementează și înființarea unui alt organism, respectiv Consiliul Național de Sănătate, ca organism aflat sub control parlamentar exercitat de Senat, cu structură și conducere proprie, cu rol de a controla și superviza activitatea Agenției Naționale de Management în Sănătate, care, potrivit normelor de tehnică legislativă, ar fi trebuit reglementat într-un capitol distinct. 

Având în vedere dispoziții art.15 alin.(1) din Legea nr.500/2002 privind finanțele publice locale, cu modificările și completările ulterioare, inițiativa llegislativă trebuia să prevadă sursele de acoperire a cheltuielilor bugetare.
  În raport cu obiectul şi conţinutul său, proiectul de lege face parte din categoria legilor organice.
	Preşedinte,
	Vicepreşedinte,
	Preşedinte,

	Victor Paul DOBRE
	Nicolae Ciprian NICA
	Florin BUICU

	Secretar,
	Secretar,
	Secretar,

	Radu BABUȘ
	Sorin Constantin STRAGEA
	Camelia-Margareta BOGDĂNICI


Şef serviciu,Sofia Chelaru        





Şef birou, Gheorghe Marinescu  
Consilier parlamentar, 


Consilier parlamentar,

Consilier parlamentar,

Elena Hrincescu



Florica Manole


Livia Spînu

